لعنصر لكيماوي هوّا مادة خالصة مايمكنش تهرس لمكونات صغر ب ستيعمال وسائل كيماوية. لعنصر لكيماوي كيكون علا شكل درات عندها نفس نمرة درية، لّي هيّا عدد لپروتونات ف نّواة ديال دّرة. لمجموع ديال لعناصر لكيماوية كتشكل لمادة لّي كتسمى لمادة لباريونية ف لكون. طّابلو دّوري هوّا طريقة ديال تمتيل لعناصر لكيماوية علا شكل جدول ب ليعتيماد علا نّمرة دّرية، تّوزيع ديال ليليكترونات، ؤ لخاصيات لكيماوية ديال لعنصر.